Ich, Cleͧwi Metzger von Vilmergn̄, beken̄ offenlich mit disem brieff, das ich uff sant Mathyas aben aben nach der geburt Cristi tusent fierhundert sibenzig
und fûnf jare an staͧtt und in namē des fromen, wisen Heinrichn̄ Tolders von Glaris, der zit obervogt da selbs zuͦ Vilmergn̄ und ze Mure und in den
aͤmpttr̄n da selbs zuͦ Vilmergn̄ an ofner, fryer stras mit vˀbannē gericht offenlich ze gericht gesessen bin. und kamēt da fûr mich und daz gericht
die erbern̄ Anna Burgwerin mit Hanssn̄ Stapffer von Vilmergn̄, ir rechtter zuͦ gaͤbner geschworner vogtt, uff einē und Uͦlman Mutscli, burger und des raͧttz
zuͦ Bremgarttn̄, uf dem andrn̄. bed teil verfûrsprechet nach des gerichts gewonheit und des dorfs recht zuͦ Vilmergē. und offnet da die bemelt Ann
Burgwerin mit irem vogtt als durch ir fûrsprechn̄, wie si den̄ vˀkoͧfft und zekoͧffen geben hette, fûr sich und ir erbn̄, dem obgenanttn̄ Mutschli un̄ sinen
erbn̄ dry guldin geltz jaͤrlich zinsses uff sant Mathyas tag, des helgn̄ zwoͤlfbottn̄, uff und ab Werni Burgwegers schûr und ab dem aker dar hinder ist
ein juchart und uff und ab der matten bi der Nider Mûlli ist dry mût kernengeltz. und gab die uff fryklich vor mir und dem gericht fûr sich und
ir erbn̄, dē genāttn̄ Mutschli und sinen erbn̄. und were diser koͧff gebn̄ und beschaͤchn̄ um̄ sechszig Rinscher guldin, guͦttˀ angold. und bekant sich der
da aller in iren schinbarn̄ nutz bewendet und seit dar um den benempttn̄ koͤuffer un̄ sin erbn̄ fûr si und ir erbn̄ quit, ledig und los in craft disz
briefs uff die ofnūg und vˀgicht, volfuͦrt und bestett die genātt Burgwerin mit irē vogtt disen koͧff, gab den fryklich uff an min, des richtters, hand,
zuͦ handen des gemelttn̄ koͤuffers und siner erbn̄ und satzt den koͤuffer un̄ sin erbn̄ des in liplich besitzūg angenden nutz nu hin fûr in̄ zehabn̄, ze nutzn̄
und ze niessen, da mit tuͦn und lassen, als mit andrē irem eignē guͦt un̄ des zuͦ merer sicheˀheit, so haͧtt die genātt Burgwerin dē selbn̄ Mutschli un̄
sinē erbn̄ mit ir zuͦ rechttm̄ bûrgn̄ und mit gûlttn̄ gebn̄ un̄ vˀsetzt die erbern̄ Hanssn̄ Stapffer und Erni Loͤuppi in soͤlichn̄ worttn̄ und gedingn̄. ob wer,
dz ich oder min erbn̄ dē Mutschli odeˀ sinē erbn̄ die obgeschribnē dry guldin geltz uf dz zil in mas also vor staͧtt nit werttn̄ gen Bremgarttn̄ in die
staͧtt un̄ si des danēthin mit gewonlichm̄ nach werbn̄, kostn̄ un̄ schadn̄ habn̄ lidē odeˀ enpfachn̄ wurdn̄ den selbn̄ kostn̄ und schadn̄, soͤllen ich oder min
erbn̄ mit je dem gevalnē zins an alle fûr wort abtragn̄. dar um moͤgēt er odeˀ sin erbn̄ mit vollem gewalt und erlangttē rechttn̄ uns gemelttn̄
mit gùlttn̄ odˀ unsser erbn̄, ob wir nit werēt, oͧch unsser un̄ ir guͦetter, ligēde un̄ varende, mit gericht, geistlichm̄ un̄ weltlichm̄, odeˀ ane dar um an
als ir rechtbehaft undeˀpfand angriffn̄, bekûmbr̄n un̄ noͤtgen, als vil, lang untz inen je um den gevalnen zins mit allm̄ kosttn̄ und schadn̄ dar
uff gangn̄ voͤllig usrichttūg beschicht an iren kostn̄ und schadn̄ in soͤlichn̄ worttn̄ und gedingen, ob sach wer, daz ich oder min erbn̄ dē genāttn̄
Mutschli odeˀ sinen erbn̄ theines jares die dry guldin zinsses nit werttēt, wie vorstatt, so soͤlt un̄ moͤcht derselb Mutschli oder sin erbn̄ die selbn̄
mit gûlttn̄ un̄ bûrgn̄ manē gen Bremgarttn̄ in ein offen wirtzhus, so inen den̄ in der manūg benempt wurd mit ir selbs liben und personē und
ob einer dar zuͦ nit komē moͤcht mit einē erbern̄ knecht an siner staͧtt ze stund und angends und im̄ soͤmlichs vˀkûndet wurd und den̄ alda
nach leistūg, recht, sitt und gewonheit, offen und unvˀdingt giselschaft halttn̄ un̄ leistn̄ un̄ da vō nitt zelassn̄ ✳ e ✳ und vor soͤmlicher unbezalttˀ
zins kost und schad dar uf gangn̄, wie der erwachssn̄ und geheissn̄ sin moͤcht, gentzlich abgetragn̄ und bezalt wirt bi iren eren und guͦttn̄
truwn̄ an gechwornē eydes staͧtt vor soͤmlich leistung uns nûtz schirmē sol, weder geistlich noch weltlich, lûtte noch gericht, so oftt oͧch ein
bûrg ab sturb odeˀ suns zeleistn̄ unnûtz wurde, als dik die benempt froͧw oder ir erbn̄ soͤllen un̄ welln̄ einē als guͦttn̄ als der abgangn̄ gesin
were in unsrm̄ eignē kosttn̄ un̄ ane des Mutschlis und siner erbn̄ schadn̄ an des abgangnē statt gebn̄, der sich so wit und so hoch vˀschrib als der
an des staͧtt er komē wer ungevarlich, doch so mogēt ich, benemptte Ann Burgwerin, oder min erbn̄ die gemelttn̄ dry guldin geltz vō dē benēpttn̄
Mutschli oder sinē erbn̄ hin fûr welichs jares wir wellen oͧch uff den benempttn̄ sant Mathias tag wider koͧffn̄ und abloͤssn̄ mit zwentzig
guldin hoͧpt guͦtz ein guldin zins abloͤssn̄, doch alwegn̄ mit ergangnē zinssn̄ und unbezalttē kostn̄ und schadn̄, dar uff gangn̄, der lossung und
des widerkoͧffens soͤlln̄ und welln̄ si uns gestatgn̄ un̄ uns die zetuͦnd, nit ze noͤttn̄, habn̄ also gelop und vˀsprich ich, obgenātte Ann Burgwerin,
fûr mich un̄ min erbn̄ dē gemelttn̄ Mutschli un̄ sinē erbē dissz koͧffs in den worttn̄ so vor stand rechttˀ wer ze sin und inē des guͦt werschaft
zetuͦn in geistlichn̄ und weltlichn̄ gerichttn̄ un̄ sus vor menlichm̄ in unsrē eignē kostn̄ und schadn̄ wie dik daz nott sin wirt und wir dar
um ervordret werdet̄ oͧch disen koͧff nach in̄halt dis briefs war staͤtt und vestt zehalttn̄ da widˀ nit ze redn̄ noch ze werbn̄ noch ze tuͦnd in
theine
weg.
wir, obgenāttn̄ mit gûlttn̄ und bûrgn̄, gelobn̄ oͧch der mitgûltschaft gnuͦg ze tuͦn in den worttn̄ so vorstand, fûr uns und unsser erbn̄
gnuͦg ze sin an allē intrag und enzichn̄ uns in diser sach fûr uns und ùnsser erbn̄ aller schirm, hilf und fûrzûg un̄ namlich alles des, so jemā
hie wider zeschirm erdenkn̄ moͤcht. da mit wir, unsser erbn̄ odeˀ jemā von unsser wegn̄ widˀ disen koͧff odeˀ dis briefs in̄haltt geredn̄ koͤnd oder
moͤcht an alle geverd, her in̄ vˀmittn̄ und hin dan gesetzt und des zuͦ gewûssner sicherheit, so han ich, obgenatter richttˀ, als von des gerichts
erkantniss wegn̄ erbettn̄ den fromē, wissen Heinrichn̄ Tolder, der zitt obervogt da selbs zuͦ Vilmergn̄, daz er sin eigē insigel offenlich haͧtt lassn̄ henkn̄
an disen brieff, doch im̄ un̄ sinē erbn̄ oͧch unsrn̄ herˀn gemeinen eydgenossn̄ an ir fryheittn̄ un̄ rechttikeittn̄ unschaͤdlich, der gebn̄ ist wie vorstatt.